CELEX: 62006CA0304
Language: et
Date: 2008-05-08 00:00:00
Title: Kohtuasi C-304/06 P: Euroopa Kohtu (esimene koda) 8. mai 2008 . aasta otsus — Eurohypo AG versus Siseturu Ühtlustamise Amet (kaubamärgid ja tööstusdisainilahendused) (Apellatsioonkaebus — Ühenduse kaubamärk — Määrus (EÜ) nr 40/94 — Artikli 7 lõike 1 punkt b — Sõnamärk EUROHYPO — Registreerimisest keeldumise absoluutne põhjus — Kaubamärk, millel puudub eristusvõime)

21.6.2008   
            
            
               ET
            
            
               Euroopa Liidu Teataja
            
            
               C 158/4
            
         Euroopa Kohtu (esimene koda) 8. mai 2008. aasta otsus — Eurohypo AG versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-304/06 P) (1)
   
   (Apellatsioonkaebus - Ühenduse kaubamärk - Määrus (EÜ) nr 40/94 - Artikli 7 lõike 1 punkt b - Sõnamärk EUROHYPO - Registreerimisest keeldumise absoluutne põhjus - Kaubamärk, millel puudub eristusvõime)
   (2008/C 158/05)
   Kohtumenetluse keel: saksa
   Pooled
   
      Hageja: Eurohypo AG (esindajad: advokaadid C. Rohnke ja M. Kloth)
   
      Kostja: Siseturu Ühtlustamise Amet (kaubamärgid ja tööstusdisainilahendused) (esindajad: G. Schneider ja J. Weberndörfer)
   Kohtuasja ese
   Apellatsioonkaebus Esimese Astme Kohtu (kolmas koda) 3. mai 2006. aasta otsuse T-439/04: Eurohypo vs. Siseturu Ühtlustamise Amet peale, millega Esimese Astme Kohus jättis rahuldamata tühistamishagi otsuse peale, millega keelduti sõnamärgi EUROHYPO registreerimisest klassi 36 kuuluvate teenuste jaoks — Sellise mitmeosalise kaubamärgi eristusvõime, mis koosneb ainult märkidest või tähistest, mis tähistavad teenuse omadusi
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 3. mai 2006. aasta otsus kohtuasjas T-439/04: Eurohypo vs. Siseturu Ühtlustamise Amet (EUROHYPO), osas, milles Euroopa Ühenduste Esimese Astme Kohus sedastas, et Siseturu Ühtlustamise Ameti (kaubamärgid ja tööstusdisainilahendused) neljas apellatsioonikoda ei rikkunud nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta, muudetud nõukogu 22. detsembri 1994. aasta määrusega (EÜ) nr 3288/94, artikli 7 lõike 1 punkti b, kui ta 6. augusti 2004. aasta otsusega (asi R 829/2002-4) keeldus fraasi „EUROHYPO” registreerimisest ühenduse kaubamärgina teenustele, mis kuuluvad 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 36 ning vastavad järgmisele kirjeldusele: „[r]ahalised, finants- ja kinnisvaratehingud; finantsteenused, finantseerimine […]”.
            
         
               2.
            
            
               Jätta Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoda 6. augusti 2004. aasta otsuse peale esitatud kaebus rahuldamata.
            
         
               3.
            
            
               Mõista mõlema astme kohtukulud välja hagejalt.
            
         
      (1)  ELT C 224, 16.9.2006.